7. mikroautobusu maršruts (Jūrmala)

7. mikroautobusu maršruts ir mikroautobusu maršruts, kurā pasažieru pārvadājumi tiek nodrošināti no Priedaines - (galapunkts saucas Baldones iela), līdz Koledžai SIVA.

Maršruta kopējais garums sasniedz 24,9 km. Virziena Priedaine — Koledža SIVA kopējais garums ir 11,9 km, bet virziena Koledža SIVA — Priedaine kopējais garums ir 13,0 km.

Darbdienās un brīvdienās pa 7. maršrutu kursē 1 mikroautobuss.

Agrāk 7. mikroautobuss kursēja caur Dzintariem, kā šobrīd kursē 3. autobuss.

No 2018. gada 12. februāra 7. maršruts bija apvienots ar 1. maršrutu (turpmāk Buļļuciems - Bulduri - Priedaine) un tika likvidēts, bet pēc iedzīvotāju iniciatīvas no 2018. gada 1. jūnija atjaunots tā iepriekšējā maršrutā.

Maršruts 
Priedaine — Koledža SIVA mikroautobusi kursē šādās ielās: Baldones iela, Vāveru iela, Lielais prospekts, Babītes iela, Lielupes autotilts, Viestura iela, Vienības prospekts, Meža prospekts, Lienes iela, Jomas iela, Zigfrīda Meierovica prospekts, Dubultu prospekts, Strēlnieku prospekts, Slokas iela.

Koledža SIVA — Priedaine mikroautobusi kursē šādās ielās: Slokas iela, Strēlnieku prospekts, Dubultu prospekts, Zigfrīda Meierovica prospekts, Jomas iela, Lienes iela, Meža prospekts, Dikļu iela, Edinburgas prospekts, Indras iela, Meža prospekts, Vienības prospekts, Rīgas iela, Dārzkopības iela, Pērkona iela, Lielupes autotilts, Babītes iela, Lielais prospekts, Dreiliņu iela, Baldones iela.

Pieturvietas 
7. mikroautobusu maršrutā pavisam kopā ir 48 pieturas. Maršrutā Priedaine — Koledža SIVA ir 24 pieturas, arī maršrutā Koledža SIVA — Priedaine ir 24 pieturas.

Agrākie pieturu nosaukumi 
 Aizupes iela (agrāk - Autoserviss)
Jūrmalas slimnīca (agrāk - Kuldīgas iela)
Dzintaru mežaparks /virzienā uz SIVA koledžu/ (agrāk - Dzintaru stacija)
Smilšu iela (agrāk - Majoru tirgus)
Aspazijas muzejs (agrāk - pansionāts "Pribaltika")
Jaundubultu kapi (agrāk - AS "Jūrmalas celtnieks")
Jūrmalas siltums (agrāk - Kokzāģētava)
 SIVA koledža (agrāk - RRC)

Vēsture 
Līdz 20. gadsimta 90.-ajiem gadiem 7. maršrutā kursēja autobusi no Dubultu galapunkta pie dzelzceļa pārbrauktuves (pretīm ugunsdzēsējiem, kur mūsdienās ir tirgus laukums), cauri dzīvojamajam masīvam Majoros/Dzintaros pie upes, līdz Priedainei. Vēlāk maršruts tika izmainīts, autobusu vietā sāka kursēt mikroautobuss un tas kursēja no Dubultiem, cauri Bulduriem, līdz Priedainei. Vēlāk maršruts tika pagarināts no Dubultiem līdz SIVA koledžai (tā saucamajam „Pentagona” rajonam) un tur galapunkts ir arī mūsdienās.

Skatīt arī 
 Jūrmala
 Autobusu satiksme Jūrmalā

Atsauces

Ārējās saites 
 jurmalassatiksme.lv

Autobusu satiksme Jūrmalā